ഇന്ത്യ നേപ്പാള് സൗഹൃദ മത്സരങ്ങള് ഫേസ്ബുക്ക് വഴി കാണാം ഇന്ത്യന് ഫുട്ബോള് ടീമും നേപ്പാളുമായുള്ള സൗഹൃദ മത്സരങ്ങള് തത്സമയം കാണാം. രണ്ട് മത്സരങ്ങളും ഇന്ത്യന് ഫുട്ബോള് ടീമിന്റെ ഫേസ്ബുക്ക് പേജിലൂടെ തത്സമയം കാണാം എന്ന് എ ഐ എഫ് എഫ് അറിയിച്ചു സെപ്റ്റംബര് 2, 5 തീയതികളില് ആകും മത്സരം. രണ്ട് മത്സരങ്ങളും വൈകിട്ട് 5.15ന് ആരംഭിക്കും. നേപ്പാളിലെ കാഠ്മണ്ഡുവിലെ ദശരഥ് സ്റ്റേഡിയം കളിക്ക് ആതിഥേയത്വം വഹിക്കും. ഈ മത്സരങ്ങള്ക്ക് മുന്നോടിയായി 25 അംഗം ടീം ഇന്ത്യ കഴിഞ്ഞ ആഴ്ച പ്രഖ്യാപിച്ചിരുന്നു. ഇന്ത്യയും നേപ്പാളും സാഫ് കപ്പിനായുള്ള ഒരുക്കത്തിലാണ്. ഈ സൗഹൃദ മത്സരങ്ങള് സാഫ് കപ്പിനായി ഒരുങ്ങാന് സഹായിക്കും എന്ന് ഇന്ത്യ കരുതുന്നു. നേപ്പാളില് 2015ല് ആണ് ഇന്ത്യ അവസാനം ഫുട്ബോള് കളിച്ചത്. അന്ന് ഇന്ത്യ നേപ്പാളുമായി ഗോള് രഹിത സമനില വഴങ്ങിയിരുന്നു.